अंदूंसावन गोंयांतलो सगळ्यांत व्हडलो म्हुणून धरतात तो कोंकणी भाशा मंडळाचो गोवा युवा महोत्सव डिसेंबराच्या म्हयन्यांत जातलो.
ह्या वर्सा तो 12 आनी 13 डिसेंबराक जातलो. म्हणल्यारच ह्या एकाच वर्सा दोन युवा महोत्सव जातले. एक जानेवारींत जाल्लो आनी दुसरो आतां डिसेंबरांत जावपाचो.
2. ह्या महोत्सवांत जावपी उत्कृश्ट नाच, नाटकुलीं, पथनाट्यां, गितां तशेंच हेर सादरीकरणां वेगवेगळे कडेन सादर करपाक मेळचीं अशे भाशा मंडळाक दिसता.
ह्या महोत्सवांत गोंयभरांतलीं उच्च माध्यमीक विद्यालयां, महाविद्यालयां आनी तरणाट्यांचे सांस्कृतीक पंगड वांटेकार जातात.
